**Svar på søknad om korttidsplass ved [navn] omsorgssenter, [navn] avdeling**

**Vedtak**

Søknaden om korttidsplass er innvilget i perioden fra XX.XX.XXXX til XX.XX.XXXX.

**Tid for oppmøte**

Du kan komme mellom klokken 12.00 og 14.00. Ta kontakt med avdelingen hvis du ønsker å komme på et annet tidspunkt denne dagen. Velkommen!

**Hva må du ha med deg?**

* klær til oppholdet
* gode sko som sitter rundt hele foten
* toalettsaker og eventuelt barbermaskin
* aktuelle hjelpemidler som rullator og krykker merket med navn
* aktuelt medisinsk utstyr
* medisinoversikt hvis du har det
* medisindosett/multidoserull om du har

Hvis du viser fram faktura for en gitt periode, for eksempel to eller fire uker, får du tilbakeført kostnadene til medisiner under korttidsoppholdet. En kopi av fakturaen for multidoserull kan du sende til Tildeling og koordinering for å få tilbakeført kostnadene.

**Nyttig informasjon til deg**

* Hvis du blir innlagt på sykehus under oppholdet, blir oppholdet avsluttet.
* Hvis du trenger hjelp etter sykehusoppholdet, må du søke om tjenester i hjemmet eller søke om nytt korttidsopphold.
* Vi har dessverre ikke enerom til alle. Du må være forberedt på å dele rom.
* Hvis korttidsoppholdet eventuelt blir videreført, kan det bli aktuelt å flytte til en annen avdeling eller et annet omsorgssenter.
* Får du innvilget langtidsplass i løpet av korttidsoppholdet, må du som regel hjem og få oppfølging av hjemmebaserte tjenester til det blir ledig.
* Ved matallergier ber vi deg gi beskjed til avdelingen i god tid.

**Målet for oppholdet**

[tekst]

**Opplysninger i saken**

[tekst]

**Begrunnelse for avgjørelsen**

[tekst]

 **Egenandel**

For korttidsopphold betaler du kr 165 per døgn. Du får faktura for dette etterskuddsvis per måned.

Etter 60 døgn på korttidsplass i løpet av et kalenderår krever vi egenandel for opphold i institusjon som ved langtidsplass. Dersom det blir aktuelt, gjør kommunen et eget vedtak om det.

Kommunen fastsetter egenandelen på grunnlag av inntekten din:

* Av inntekter inntil folketrygdens grunnbeløp, fratrukket et fribeløp, betaler pasienten inntil 75 % av inntekten.
* Av inntekter utover folketrygdens grunnbeløp betaler pasienten inntil 85 %. Kommunen kan ikke kreve egenandel som overstiger oppholdsutgiftene.

**Du kan klage på avgjørelsen**

Hvis du ønsker å klage, må klagen sendes skriftlig til Tildeling og koordinering. Fristen er fire uker. Klagen må være underskrevet av deg eller den som representerer deg ved fullmakt. Vi veileder deg gjerne.

Dersom Tildeling og koordinering mottar en klage fra deg, vurderer vi klagen på nytt. Hvis du ikke får medhold i klagen, sender vi saken til Fylkesmannen for vurdering.

**Innsynsrett**

Dersom du ønsker å gjøre deg kjent med saksdokumentene som ligger til grunn for vår vurdering og avgjørelse, har du rett til innsyn i dokumentene. Hvis du ønsker å benytte innsynsretten, kan du ta kontakt med saksbehandleren din per brev eller telefon.

**Pasient- og brukerombudet**

Ved behov for bistand utover de ansattes veiledningsplikt kan du kontakte Pasient- og brukerombudet i Hedmark og Oppland. Ombudet skal ivareta pasientens og brukerens behov, interesser og rettssikkerhet. Telefonnummeret til ombudet er 62 55 14 90.

**Aktuelt lovverk**

* Retten til nødvendige helsetjenester fra kommunen er hjemlet i pasient- og brukerrettighetsloven § 2-1a.
* Kommunens ansvar for å gi helse- og omsorgstjenester er hjemlet i helse- og omsorgstjenesteloven § 3-1.
* Vedtaket er hjemlet i helse- og omsorgstjenesteloven § 3-2 første ledd punkt 6 bokstav c.
* Retten til å klage er hjemlet i pasient- og brukerrettighetsloven § 7-2.
* Retten til å klage på enkeltvedtaket er hjemlet i forvaltningsloven § 28.
* Egenbetaling er hjemlet i forskrift om egenbetaling for kommunale helse- og omsorgstjenester av 16.12.2011.
* Retten til innsyn er hjemlet i forvaltningsloven § 18 første punktum.
* Retten til å få hjelp av pasient- og brukerombudet er hjemlet i pasient- og brukerrettighetsloven § 8-3.

 **Ta gjerne kontakt med oss**

* Har du spørsmål om vedtaket, kan du ta kontakt med Tildeling og koordinering på telefon 61 18 97 77.
* Har du praktiske spørsmål om korttidsoppholdet, kan du kontakte avdelingen på telefon [telefon].

Med vennlig hilsen

**aa**

tjenesteleder bb

Tildeling og koordinering saksbehandler

Dokumentet er elektronisk godkjent og sendes uten signatur.

Kopi: Brukermappe

 Postmottaker:

 Verge: